Naglis (žurnalas)

Naglis – bulvarinio tipo erotinio pobūdžio žurnalas vyrams (gėjams ir jų draugams), ėjęs nuo 1993 m. kovo mėn. iki 1997 m. Vilniuje.

 Istorija 
Steigėjas, leidėjas ir redaktorius Stasys Dimbelis. Iki 1995 m. – laikraštis. Tiražas iki 1000 egz. 

XX a. paskutiniajame dešimtmetyje Lietuvoje buvo leidžiami du LGBT bendruomenei skirti žurnalai – „Naglis“ (1993 m. – 1997 m.) ir „Amsterdamas“ (1994 m. – 1999 m.).https://www.15min.lt/ar-zinai/naujiena/idomi-lietuva/amsterdamas-ir-naglis-kaip-atrode-ir-apie-ka-rase-pirmieji-lietuvos-geju-zurnalai-1162-1144402 Abu žurnalai buvo keliolikos puslapių storio, nespalvoti. Žurnalų tekstai skelbė apie bendruomenei aktualias naujienas iš Lietuvos ir kitų valstybių, informavo apie ŽIV prevenciją ir saugų seksą, atsakinėjo į su homoseksualumu susijusius klausimus, pranešdavo apie renginius, skaitytojams dalino patarimus ir apskritai siekė padėti suvokti save. Buvo publikuojami trumpi grožiniai tekstai, „Naglyje“ – ir erotinės nuotraukos. Daug tekstų buvo verčiama iš angliškų ar rusiškų gėjų bendruomenei skirtų žurnalų. Iš ten dažnai buvo perspausdinamos ir fotografijos. Žurnaluose egzistavo skelbimų rubrika, kur norintys galėjo ieškoti širdies draugų.

 Šaltiniai 

Kategorija:Lietuvos bulvarinė spauda
Kategorija:Vilniaus spauda